Zadano 24.6.2016.

Rok popravnog ispita 22.8.2016.

**PROVJERA USVOJENOSTI SADRŽAJA – BIOLOGIJA 8**

**Srodnost, raznolikost i nasljeđivanje**

1. Zbog čega za morskog psa i dupina kažemo da su slični, ali nisu srodni?
2. Što je mitoza, a što mejoza?
3. Na primjeru čovjeka navedi broj kromosoma u tjelesnim i spolnim stanicama.
4. Objasni značenje pojmova: kromosomi, geni, genetika, genotip.
5. U kojem dijelu stanice je smještena nasljedna uputa?

**Sastav tijela, razmnožavanje i razvitak**

1. Koja je temeljna jedinica građe mnogostaničnog organizma?
2. Koja je uloga spolnih organa u životu čovjeka?
3. Što je menstruacija, a što polucija?
4. Čime je zaštićen plod u maternici majke?
5. Koje pojave u djevojčica i dječaka tijekom puberteta označavaju početak spolne zrelosti?
6. Nabroji spolno prenosive bolesti.

**Sustav organa za kretanje**

1. Kako dijelimo ljudski kostur s obzirom na položaj kostiju u tijelu?
2. Koje tvari ulaze u kemijski sastav kosti?
3. Kako su kosti i mišići međusobno povezani?
4. Koja je razlika između unutarnjeg i vanjskog prijeloma?

**Živčani sustav, osjetila i hormoni (I dio)**

1. Što je sinapsa?
2. Kako smo podijelili živčani sustav prema položaju u tijelu?
3. Imenuj dijelove mozga.
4. Što je refleks?
5. Na koje je načine moguće zaštititi se od dječje paralize?

**Nikotinizam – ovisnost o pušenju**

21. Koji sastojak duhanskog dima uzrokuje rak?

22. Za koga kažemo da je pasivni pušač?

**Alkoholizam – ovisnost o alkoholu**

23.Kako se naziva bolest propadanja jetre koja je često posljedica učestalog pijenja alkohola?

24. Nanosi li alkoholičar štetu samo sebi ili i drugima? Objasni svoj odgovor.

**Narkomanija – ovisnost o drogama**

25.Opiši pojam zloporaba droga.

**Živčani sustav, osjetila i hormoni (II)**

26. Navedi pet osjetila čovjeka.

27. Iz kojih se dijelova sastoji osjetilo vida?

28. Koja je uloga pomoćnih dijelova oka?

29. Koje su dvije najčešće mane oka?

30.Kako zovemo početni dio vanjskog uha?

31. Za koje se osobe kaže da su gluhonijeme?

32. Imenuj osjetilni organ za miris.

33. Zašto je za stvaranje osjeta mirisa važno da je unutrašnjost nosa vlažna?

34. Zašto kažemo da je koža osjetilni organ?

35. Navedi nekoliko hormona u čovječjem organizmu. (minimum tri)

**Sustav organa za krvotok, obranu i disanje**

36. Od čega se sastoji krv?

37. Kojim tvarima krv opskrbljuje stanice tijela?

38. Koje krvne grupe poznaješ prema sustavima ab0 i rh?

39. Imenuj krvne žile koje su dio krvožilnog sustava čovjeka.

40. Bolesti: anemija, srčana kap, ateroskleroza, hemofilija razvrstaj na bolesti krvi, krvnih žila i srca.

41. Što je limfa?

42. Koji organi čine limfni sustav?

43..Što je imunost?

44. Navedi moguće načine zaraze HIV-om. (minimum tri)

45.Imenuj organe za disanje.

46.Gdje se odvija plućno, a gdje stanično disanje? (ne priznajem odgovor u plućima ; u stanicama)

47.Gdje su smještene glasnice?

48.Koji organi sudjeluju u oblikovanju govora?

49.Zašto je važno disati kroz nos, a ne kroz usta?

50.Navedi nekoliko bolesti dišnog sustava. (minimum tri)

**Građa i uloga probavnog sustava**

51.Imenuj dijelove probavnog sustava.

52.Navedi probavne žlijezde.

53.Kako zubi i jezik sudjeluju u probavi?

54.Opiši djelovanje enzima na hranjive tvari.

**Izmjena tvari,protok energije i pravila prehrana**

55.Navedi hranjive tvari koje namirnice sadrže.

56.Koje hranjive tvari sudjeluju u izgradnji našeg organizma?

**Živi zdravo-čuvaj zdravlje probavnog sustava**

57.Što se podrazumijeva pod redovitim održavanjem higijene zubi?

58.Zašto zarazne bolesti probavnog sustava nazivamo i bolestima prljavih ruku?

59.Koji su najčešći poremećaji u prehrani?

**Sustav organa za izlučivanje**

60.Koji su dijelovi mokraćnog sustava?

61.Koje su uloge bubrega?

62.Što je hemodijaliza?

63.Što je transplantacija?

**Koža**

64.Opiši građu kože.

65.Zašto koža tijekom izlaganja suncu potamni?

66.Kako je izloženost sunčevom zračenju povezana s razvojem melanoma?

67.Zašto za vrijeme boravka na suncu koža treba biti namazana kremom za sunčanje s UV zaštitom?

**Evolucija čovjeka**

68.Po čemu je Dragutin Gorjanović-Kramberger važan za biologiju kao znanost?

Ivana Kardo, prof.biol. i kem.